යල් කන්නයේ ලොකු ලූනු වගාව සඳහා තමන් රවටා ප්‍රමිතියෙන් තොර බීජ ලබා දීමෙන් විශාල පාඩුවක් සිදුවී ඇති නිසා එම සමාගමෙන් වන්දි ලබා දෙන්නැයි නාඋල - කෝංගහවෙල ගොවියෝ නාඋල පොලිසියට පැමිණිලි කොට ඇත.කෝංගහවෙල ප්‍රදේශයේ ගොවීන් 5 දෙනකු මෙසේ පැමිණිලි ඉදිරිපත් කොට ඇති අතර අදාළ කොට්ඨාසයේ කෘෂිකර්ම ව්‍යාප්ති නිලධාරිවරයාට ද මේ බව පැමිණිලි කොට තිබේ.විදේශීය එම බීජ රුපියල් තුන්දහසකටත් අඩු මිලක් වන අතර ඒවා දේශීය බීජ බව පවසා එම සමාගම මගින් රුපියල් දහසය දහස බැගින් මිල කොට මුදල් ලබාගෙන ඇති නිසා ඔවුන් විශාල වංචාවක් කොට ඇති බව එම ගොවීහු පවසති.ගොවියකු වන සරත් ජයසිංහ මහතා - “මම අවුරුදු ගණනාවක් ලොකු ලූනු වගාකර තිබෙනවා.